РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  1
от заседание на Комисия ”Публична комуникация” на ВСС,
проведено на 05.01.2016 г.

Днес, 05.01.2016 г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 

     ПРЕДСЕДАТЕЛ:	Магдалена Лазарова
      ЧЛЕНОВЕ:	Каролина Неделчева - отсъства
Соня Найденова
				Даниела Костова - отсъства
				Калин Калпакчиев

На заседанието присъстваха Кремена Капралова – главен експерт „Връзки с обществеността” и Милена Петрова – ръководител сектор «Протокол» - по заместване на Ваня Панагонова.

	
	
	1. ОТНОСНО: Извлечение от протокол № 51 от заседанието на Комисия „Международна дейност” на ВСС, проведено на 23.12.2015 г. 

КОМИСИЯ „ПУБЛИЧНА КОМУНИКАЦИЯ”
Р Е Ш И:

1.1.	ОДОБРЯВА доклада на Кремена Капралова – главен експерт „Връзки с обществеността” относно извлечение от протокол № 51 от заседанието на Комисия „Международна дейност” на ВСС, проведено на 23.12.2015 г. във връзка с „План за действие за 2015 г. за изпълнение на препоръките от Доклада на Европейската комисия от януари 2015 г. в рамките на механизма за сътрудничество и оценка”.

1.2.	УВЕДОМЯВА г-н Румен Георгиев – съпредседател на Гражданския съвет за необходимостта от изпълнение на Мярка 6 „На всеки 6 месеца съпредседателят на Гражданския съвет от страна на ВСС да предоставя отчет за дейността на Гражданския съвет, който да бъде разглеждан на заседание на ВСС”.

1.3.	ИЗПРАЩА решението по т. 1 ведно с доклада на Комисия «Международна дейност» на ВСС и на г-н Румен Георгиев – съпредседател на Гражданския съвет към ВСС.

	2. ОТНОСНО: Извлечение от решение на Комисия по дисциплинарните производства на ВСС, взето по протокол № 51/15.12.2015 г., т. 7.

КОМИСИЯ „ПУБЛИЧНА КОМУНИКАЦИЯ”
Р Е Ш И:

2.1.	ПРИЕМА за сведение решението на Комисия по дисциплинарните производства на ВСС, взето по протокол № 51/15.12.2015 г., т. 7.

	3. ОТНОСНО: Извлечение от решение на Комисия по дисциплинарните производства на ВСС, взето по протокол № 51/15.12.2015 г., т. 11.

КОМИСИЯ „ПУБЛИЧНА КОМУНИКАЦИЯ”
Р Е Ш И:

3.1.	ПРИЕМА за сведение решението на Комисия по дисциплинарните производства на ВСС, взето по протокол № 51/15.12.2015 г., т. 11.

	4. ОТНОСНО: Извлечение от решение на Комисия по дисциплинарните производства на ВСС, взето по протокол № 51/15.12.2015 г., т. 12.

КОМИСИЯ „ПУБЛИЧНА КОМУНИКАЦИЯ”
Р Е Ш И:

4.1.	ПРИЕМА за сведение решението на Комисия по дисциплинарните производства на ВСС, взето по протокол № 51/15.12.2015 г., т. 12.

	5. ОТНОСНО: Извлечение от решение на Комисия „Бюджет и финанси” на ВСС, взето по протокол № 55/16.12.2015 г., т. 38.

КОМИСИЯ „ПУБЛИЧНА КОМУНИКАЦИЯ”
Р Е Ш И:

5.1.	ПРИЕМА за сведение докладната записка на Кремена Капралова - главен експерт „Връзки с обществеността” до Главния секретар на ВСС относно направения абонамент на ежедневници и специализирани издания, ведно с решението на Комисия „Бюджет и финанси” на ВСС, взето по протокол № 55/16.12.2015 г., т. 38.

	6. ОТНОСНО: Информация за публикации в медиите за периода 23.12.2015 г. – 05.01.2016 г. 
	6. 1. Писмо от съдия Ангелина Лазарова – национално лице за контакт на Национална мрежа за международно сътрудничество по наказателни дела в Република България, относно участие в сутрешния блок на Програма Хоризонт на БНР.

КОМИСИЯ „ПУБЛИЧНА КОМУНИКАЦИЯ”
Р Е Ш И:

6.1.	След обсъждане, приема за сведение информация за публикации в медиите, свързани с дейността на Висшия съдебен съвет за периода 23.12.2015 г. – 05.01.2016 година.

6.2.	Информацията да се изпрати по вътрешната поща на членовете на Висшия съдебен съвет, за сведение.

6.3.	ПРИЕМА за сведение писмото от съдия Ангелина Лазарова – национално лице за контакт на Национална мрежа за международно сътрудничество по наказателни дела в Република България, относно участие в сутрешния блок на Програма Хоризонт на БНР. Интервюто да бъде публикувано на интернет страницата на ВСС и на Facebook страницата на ВСС.

7. ОТНОСНО: Доклад от Кремена Капралова - главен експерт „Връзки с обществеността” относно публикуване на материали от медиите на страницата на Висшия съдебен съвет във Facebook и на интернет страницата на Висшия съдебен съвет.

КОМИСИЯ „ПУБЛИЧНА КОМУНИКАЦИЯ”
Р Е Ш И:

7.1.	ПРИЕМА за сведение доклада на Кремена Капралова - главен експерт „Връзки с обществеността”.

7.2.	На всяко заседание при разглеждане на точката от дневния ред „Публикации в медиите за съответния период”, КПК ще взема решение кои от дадените интервюта от членове на ВСС да бъдат публикувани на интернет страницата на ВСС, с оглед компетенциите на Комисията по провеждане информационната политика на ВСС и компетенциите на служителите в дирекция „Връзки с обществеността и протокол”, Правилника за организация дейността на ВСС и неговата администрация (ПОДВССНА), длъжностните им характеристики и част VІ-та от Вътрешните правила за организация на дейността на КПК.

Мотиви: КПК ще се води от принципа за публикуване на интервюта, организирани със съдействието на дирекция „Публична комуникация и протокол” и интервюта, за които е била уведомена КПК, съгласно т. 28 от Раздел VІ-ти „Комуникация с медиите” от Вътрешните правила за организация на дейността на КПК, тъй като според чл. 25 от ПОДВССНА в компетенциите на КПК е провеждане на информационната политика на ВСС.

7.3.	ИЗПРАЩА решението по т. 7 ведно с доклада на Главния секретар на ВСС, за сведение.

8. ОТНОСНО: Информация от г-жа Соня Найденова и г-н Калин Калпакчиев – членове на Комисия „Публична комуникация” за наличие на повече от един профил на ВСС във Facebook – Висш съдебен съвет (ВСС), ВСС (абревиатура) и Висш съдебен съвет.

КОМИСИЯ „ПУБЛИЧНА КОМУНИКАЦИЯ”
Р Е Ш И:

8.1.	ВЪЗЛАГА чрез Главния секретар на ВСС на директора на дирекция „Информационни технологии и съдебна статистика” да проучи и докладва за следващото заседание на КПК възможностите за заличаване, респ. ограничаване на достъпа до неофициалните страници, съществуващи във Facebook – Висш съдебен съвет и ВСС (абревиатура). Докладът да бъде представен лично от директора на дирекцията за следващото заседание на Комисията.

8.2.	ИЗПРАЩА решението по т. 8 на Главния секретар на ВСС.

9. ОТНОСНО: Искане от BG ON AIR с представител Васил Детелинов за интервю с представител на Комисия „Професионална етика и превенция на корупцията” на ВСС във връзка със заповед на председателя на Софийски районен съд и по повод материал в „Канал 3” „Вън сексапила от съда. Вижте указанията на шефа на СРС” и публикацията „Методи Лалов нареди: Без високи токчета и прекалено къси поли в СРС” в сайта „Правен свят”. 

КОМИСИЯ „ПУБЛИЧНА КОМУНИКАЦИЯ”
Р Е Ш И:

9.1.	Възлага на Кремена Капралова – главен експерт «ВО» да докладва на председателя на КПЕПК искането за интервю. 

9.2.	С оглед проявения медиен интерес по въпроса за облеклото на магистратите и съдебните служители, КПК предлага на ВСС да препоръча на административните ръководители на органите на съдебната власт в рамките на техните правомощия да предприемат подходящи действия за изпълнение на разпоредбите на Закона за съдебната власт, Кодекса на труда, Кодекса за етично поведение на българските магистрати, Етичния кодекс на съдебните служители и Правилника за администрацията в съдилищата.

Мотиви: Комисия „Публична комуникация”, счита че не е необходима изрична писмена регламентация с правила на необходимостта от благоприличие и делови вид в облеклото на магистратите и съдебните служители, доколкото в тази насока се съдържат изрични разпоредби в Закона за съдебната власт, Кодекса на труда, Кодекса за етично поведение на българските магистрати, Етичния кодекс на съдебните служители и Правилника за администрацията в съдилищата.
 
Приложение: Относими разпоредби от ЗСВ, КЕПБМ, Правилник за администрация в съдилищата, Етичен кодекс на съдебните служители и Кодекс на труда.

9.3.	ИЗПРАЩА решението по т. 9 ведно с медийните публикации   на Постоянните комисии на ВСС, за становище.

9.4.	ВЪЗЛАГА на експертните сътрудници на КПК да докладват в следващи заседания за постъпилите становища от Постоянните комисии на ВСС, след което предложението да бъде внесено в заседание на ВСС.

				ПРЕДСЕДАТЕЛ НА КОМИСИЯ
				„ПУБЛИЧНА КОМУНИКАЦИЯ“: /П/

							МАГДАЛЕНА ЛАЗАРОВА